O nombre aragonés orichinal s'ha perdito y ha quedato a forma semicastellanizata Biarje, que esiste tamién como apelliu. En textos medievals latins u romances tenemos domentatas as formas Biarage, Biareche, Biarge, Bierge, Bierech, Bierche, Bierage, Bierego, Berag, Berax, Berex, Berexen, Beage, Beax, Beix. Ixa x no indica fonema prepalatal fricatibo xordo, indica fonema xordo pero africato (ch), como a pronunciación de xocolata como chocolata en catalán occidental.